పాపుం పరే జిల్లా

పాపుం పరే జిల్లా,  భారతదేశం అరుణాచల్ ప్రదేశ్ రాష్ట్రం లోని జిల్లా. 2011 గణాంకాలను అనుసరించి రాష్ట్రంగా ఇది అత్యంత జనసాంధ్రత కలిగిన జిల్లాగా గుర్తించబడింది.

చరిత్ర
పాపుం పరే జిల్లా 1999లో దిగువ సుబన్‌సిరి జిల్లా నుండి కొంత భూభాగం వేరుచేయుట ద్వారా ఈ జిల్లా రూపొందింది.

భౌగోళికం
పాపుం పరే జిల్లా కేంద్రం యుపియా. పాపుం పరే జిల్లా 2,875 చ.కి.మీ. రాష్ట్ర రాజధాని ఇటానగర్ కూడా పాపుం పరేలో ఉంది.

పరిపాలనా విభాగాలు

ఉప విభాగాలు 
జిల్లా 2 ఉపవిభాగాలుగా విభజించబడి ఉంది.

తాలూకాలు 
పరిపాలనను సులభతరం చేయడానికి, 2 ఉపవిభాగాలుగాను 10 తాలూకాలుగా (తాలూకా/తహసీల్/తహశీల్) గా విభజించారు. ఇవి ఉప-జిల్లాలను సూచించే పరిపాలనా విభాగాలు.వీటిలో బహుళ గ్రామాలు, కొన్ని పట్టణాలను కలిగి ఉంటాయి.

శాసన వ్యవస్థ 
జిల్లాలో 3 అసెంబ్లీ నియోజక వర్గాలున్నాయి:- ఇటానగర్, డాయ్‌ముఖ్, సగలీ. ఈ మూడు అరుణాచల్ పశ్చిమ లోక్‌సభ నియోజకవర్గంలో భాగంగా ఉన్నాయి.

లోక్‌సభ నియోజకవర్గాలు 
ఈ జిల్లా అరుణాచల్ తూర్పు లోక్‌సభ నియోజకవర్గంలో భాగంగా ఉంది.

జనాభా గణాంకాలు (2011)
2011 భారత జనాభా లెక్కల ప్రకారం అరుణాచల్ ప్రదేశ్‌లోని పాపమ్ పరే జిల్లాలో మొత్తం జనాభా 176,573. వీరిలో 89,182 మంది పురుషులు కాగా, 87,391 మంది స్త్రీలు ఉన్నారు. జిల్లాలో మొత్తం 35,730 కుటుంబాలు నివాసం ఉంటున్నాయి. జిల్లా సగటు లింగ నిష్పత్తి 980.

జిల్లా మొత్తం జనాభాలో 54.9% మంది పట్టణ ప్రాంతాల్లో నివసిస్తుండగా, 45.1% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 84.7% కాగా గ్రామీణ ప్రాంతాల్లో 73.9%. అలాగే పట్టణ ప్రాంతాల లింగ నిష్పత్తి 969 కాగా గ్రామీణ ప్రాంతాల వారిది 993.

జిల్లాలో 0-6 సంవత్సరాల వయస్సు గల పిల్లల జనాభా 25170, ఇది మొత్తం జనాభాలో 14%. 0-6 సంవత్సరాల మధ్య వయస్సు గల మగ పిల్లలు 12729 ఉండగా, ఆడ పిల్లలు 12441 ఉన్నారు. ఈ విధంగా పిల్లల లింగ నిష్పత్తి 977, ఇది జిల్లాలోని సగటు లింగ నిష్పత్తి (980) కంటే తక్కువ.

జిల్లా మొత్తం అక్షరాస్యత రేటు 79.95%. జిల్లాలో పురుషుల అక్షరాస్యత రేటు 73.77%, స్త్రీల అక్షరాస్యత రేటు 63.23%.

పాపుం పరే జిల్లాలో న్యిషి గిరిజనులు అత్యధికంగా ఉన్నారు. వీరు సంప్రదాయంగా డొన్యి- పొలో మతాన్ని అనుసరిస్తారు. న్యిషి ప్రజలలో కొందరు క్రైస్తవమతాన్ని అనుసరిస్తారు.

వృక్షజాలం, జంతుజాలం
1978లో పాపుం పరె జిల్లాలో 140 చ.కి.మీ వైశాల్యంలో " ఇటానగర్ విల్డ్‌లైఫ్ శాంక్చ్యురీ " ఏర్పాటు చేయబడింది.

మూలాలు

భౌగోళిక స్థితి

వెలుపలి లింకులు 

 Official website 

అరుణాచల్ ప్రదేశ్ జిల్లాలు
వెనుకబడిన ప్రాంతాల అభివృద్ధి నిధులు పొందుతున్న జిల్లాలు
1999 స్థాపితాలు
పాపుం పరే జిల్లా
భారతదేశం లోని జిల్లాలు